**Socializacijos projektas ,,STEAM vasaros laboratorija“**

Projekto vadovas – ikimokyklinio – priešmokyklinio ugdymo mokytoja Edita Radzevičienė.

STEAM ugdymas- vienas iš šiuolaikiškiausių ugdymo būdų, integruojantis gamtos mokslų,

technologijų, inžinerijos, menų ir matematikos disciplinas, siejant jas su realiu pasauliu, problemų

sprendimu, formuojantis mokinių kritinį mąstymą ir problemų sprendimo gebėjimus.

Vasara, suteikia galimybę tirti ir pažinti supantį pasaulį, gamtą, eksperimentuojant, atliekant

bandymus, projektuojant lauke. Svarbu, kad vaikai domėtųsi ir veiktų savarankiškai, patys keltų problemas ir siektų jas spręsti

bendradarbiaudami.

**Tikslas** – Sudaryti sąlygas vaikams tirti ir pažinti supantį pasaulį, skatinti domėjimąsi gamtos

mokslais, technologijomis, inžinerija, menu ir matematika (STEAM).

**Uždaviniai:**

1. Įrengti lauko STEAM laboratoriją.

2. Organizuoti pažintines veiklas įvairiose mokyklos ir gyvenvietės erdvėse.

3. Ugdyti gebėjimą ir pasitikėjimą veikti savarankiškai.

4. Skatinti vaikus bendradarbiauti.

 Projektui vykdyti iš savivaldybės gautas 1000 eurų finansavimas.

**Sveikatinimo programos projektas ,,Lauke judu – sveikas esu“.**

Projekto vadovas – ikimokyklinio – priešmokyklinio ugdymo mokytoja Edita Radzevičienė.

Judėjimas stiprina visas organizmo sistemas, veikia jų funkcijas ir gyvybingumą, gerina psichinę bei fizinę sveikatą. Tai ypač svarbu ikimokyklinio ir pradinio amžiaus vaikams, kurie intensyviai auga ir vystosi. Judėdami vaikai patenkina svarbiausius savo poreikius – fizinius, pažintinius, saviraiškos ir kt.

**Projekto tikslai:** Skatinti fizinį vaikų aktyvumą lauke, plečiant vaikų ir tėvų žinias sveikos gyvensenos temomis.

**Projekto uždaviniai:**

1. Organizuoti įdomias, netradiciškas judėjimo lauke veiklas.

2. Vaikams ir jų tėvams suteikti žinių apie judėjimo lauke svarbą.

3. Skatinti vaikus atrasti, eksperimentuoti, kurti judėjimo veiklas.

4. Emocinio intelekto ugdymas(-sis), mokantis pasidžiaugti kito laimėjimais, didžiuotis savimi, savo pasiekimais.

5. Ugdyti komandinio darbo ir atsakomybės įgūdžius.

Kazlų Rūdos savivaldybė skyrė 780 Eur projekto veikloms įgyvendinti.